ΓΡΑΠΤΗ ΕΡΩΤΗΣΗ E-0677/01

υποβολή: Monica Frassoni (Verts/ALE) προς την Επιτροπή

(8 Μαρτίου 2001)

Θέμα: Εναλλακτική διαδρομή της εθνικής οδού SS 11 μέσω των κοινοτήτων Peschiera και Castelnuovo, Βερόνα, Ιταλία

Στα τέλη παρελθόντος Δεκεμβρίου η ενοποιημένη διάσκεψη, που έχει την ευθύνη για το τριετές πρόγραμμα μέτρων για την ΑΝΑS (Υπηρεσία Εθνικών Οδών), διέθεσε περισσότερα από 23 δισ. λιρέτες για την ολοκλήρωση της εναλλακτικής διαδρομής της εθνικής οδού SS 11(1). Η οδός αυτή απαρτίζεται από δύο τμήματα: το πρώτο συνδέει τονπεραυτοκινητόδρομο SS 450, από την διασταύρωση τηςφιστάμενης SS 11 στη θέση Cavalcaselle, προς το ανατολικό τμήμα της παράκαμψης της Peschiera del Garda. Το δεύτερο τμήμα συνδέει τη θέση Rovizza με το ανατολικό τμήμα της ίδιας παράκαμψης. Αυτό σημαίνει ότι οι περιοχές Peschiera και Castelnuovo, από τις οποίες ήδη διέρχονται ο αυτοκινητόδρομος Α 4, η σιδηροδρομική γραμμή Μιλάνου-Βενετίας καθώς και η προγραμματισμένη σιδηροδρομική γραμμήψηλής ταχύτητας που θα τη διασχίζει, θα πρέπει ναποστούν τις συνέπειες και μιας νέας οδού. Η νέα διαδρομή της SS 11 τα δύο τμήματα της οποίας έχουν συνολικό μήκος περίπου 7 χιλιομέτρων αποτελούν θλιβερό παράδειγμα παραβίασης της νομοθεσίας περί αξιολόγησης του αντίκτυπου στο περιβάλλον. Μολονότι αληθεύει ότι κάθε επιμέρους τμήμα είναι πιο σύντομο από το όριο που προβλέπει η περιφερειακή νομοθεσία, τα δύο τμήματα μαζί είναι μεγαλύτερα και, ως εκ τούτου, θα έχουν σημαντικό αντίκτυπο στα δύο χωριά και τη γύρω περιοχή, καθώς και στην ποιότητα των αγροτικών εκτάσεων όπου παράγεται ο οίνος Ονομασίας Ελεγχόμενης Προέλευσης Lugana. Εξάλλου, η διαδρομή θα διέλθει δίπλα από την περιοχή πολιτιστικού και αισθητικού ενδιαφέροντος SΙC ΙΤ 3210003, του Laghetto del Frassino(2). Οι τοπικές επιτροπές που αντιτίθενται στο σχέδιο(3) προτείνουν, ως εναλλακτική λύση, την επέκταση τουπεραυτοκινητόδρομου SS 450 από τη διασταύρωση με τηνφιστάμενη SS 11 στη θέση Cavalcaselle, προκειμένου να συναντηθεί με τον αυτοκινητόδρομο Α4 800 μέτρα νοτιότερα, με σταθμό διοδίων. Αυτό το σχέδιο μικρής κλίμακας θα επέλυε σχεδόν όλα τα προβλήματα μεταφορών γύρω από το νότιο ήμισυ της λίμνης Garda. Έχουν επίσης προτείνει να γίνει ελεύθερο το τμήμα του αυτοκινητόδρομου Α4 μεταξύ Desenzano και Sommacampagna και να μετατραπεί σε νότια παράκαμψη πρόσβασης προς τη λίμνη Garda(4).

Θα μπορούσε άραγε η Επιτροπή να διασφαλίσει ότι το εν λόγω σχέδιο θα αποτελέσει αντικείμενο ελέγχων και ενδεχομένως αξιολόγησης των επιπτώσεών του στο περιβάλλον, λαμβάνονταςπόψη τις αρνητικές συνέπειες που τα τρέχοντα αλλά και προγραμματισμένα σχέδιαποδομής θα έχουν για την περιοχή Peschiera και Castelnuovo, τις γύρω κατοικημένες περιοχές καθώς και την περιοχή ιδιαίτερου πολιτιστικού ενδιαφέροντος του Laghetto del Frassino;

Θα μπορούσε μήπως η Επιτροπή να καταβάλει προσπάθειες προκειμένου να τεθεί το ζήτημα της απελευθέρωσης του τμήματος Desenzano Sommacampagna του αυτοκινητόδρομου Α4, εν όψει του γεγονότος ότι έχουν κινηθεί διαδικασίες στα πλαίσια του κοινοτικού δικαίου όσον αφορά την παράταση της ισχύος της αδείας που κατέχει η επιχείρηση η οποία διαχειρίζεται το τμήμα Brescia-Padova του αυτοκινητόδρομου Α4; Δεν θεωρεί άραγε η Επιτροπή ότι η ανανέωση της εν λόγω αδείας χωρίς τη διεξαγωγή μειοδοτικού διαγωνισμού αποτελεί φραγμό για την πολιτική των δημόσιων μεταφορών;

(1) Οι πιστώσεις αυτές προστίθενται στα περισσότερα των 12 δισ. λιρετών που έχουν ήδη διατεθεί από την επαρχία Veneto για το πρώτο τμήμα του εν λόγω αυτοκινητόδρομου.

(2) Η εν λόγω περιοχή πολιτιστικού και αισθητικού ενδιαφέροντος βρίσκεται δίπλα στο βορινό τμήμα της SS 11, τη νέα διαδρομή για την SS 11 και τον αυτοκινητόδρομο Μιλάνου-Βενετίας καθώς και νοτίως του αυτοκινητόδρομου Α4 και της νέας σιδηροδρομικής γραμμήςψηλής ταχύτητας. Αυτά τα 5 έργαποδομής θα βρεθούν συγκεντρωμένα σε μία ζώνη πλάτους 2 χιλιομέτρων.

(3) Οι εν λόγω επιτροπές έχουν συλλέξει 700πογραφές στην Peschiera και 300 στην Cavalcaselle την τελευταία πενταετία.

(4) Η επέκταση της SS 11από τη θέση Rovizza προς την Peschiera θα επέτρεπε, αφενός, να προσελκυθεί η κυκλοφορία των βαρέων οχημάτων, τα οποία έτσι θα αποφύγουν ένα κομμάτι του αυτοκινητόδρομου για το οποίο θα πρέπει να καταβάλλουν διόδια, δημιουργώντας έτσι μια ανυπόφορη κατάσταση για τις γύρω κατοικημένες περιοχές.

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-0676/01, E-0677/01 και E-0678/01

(11 Μαΐου 2001)

Συμπληρωματικά προς την απάντησή της στη γραπτή ερώτηση E-2653/2000(1) του αξιότιμου Μέλους του Κοινοβουλίου, όσον αφορά την κατασκευή μιας αποβάθρας στην όχθη της λίμνης Garda προς εξυπηρέτηση του πάρκου αναψυχής Gardaland, το οποίο βρίσκεται στην τοποθεσία Ronchi di Castelnuovo del Garda (επαρχία της Βερόνας), εντός του προτεινόμενου τόπου κοινοτικής σημασίας Basso Garda IT3210018 δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των ενδιαιτημάτων (φυσικοί οικότοποι στην οδηγία) καθώς και της άγριας πανίδας και χλωρίδας(2), η Επιτροπή επιθυμεί ναπογραμμίσει τα κατωτέρω.

Το άρθρο 6 της οδηγίας 92/43/ΕΟΚ προβλέπει απαιτήσεις προστασίας για τις ειδικές ζώνες διατήρησης. Σύμφωνα με τις διατάξεις του άρθρου 4 παράγραφος 5 της ίδιας οδηγίας, οι απαιτήσεις αυτές εφαρμόζονται επίσης στους τόπους κοινοτικής σημασίας μόλις αυτοί εγκριθούν σύμφωνα με τη διαδικασία που καθορίζεται στο άρθρο 4 παράγραφος 2, με βάση τον κατάλογο προτεινόμενων τόπων κοινοτικής σημασίας. Επί του παρόντος, δεν έχουν ακόμη προσδιορισθεί ειδικές ζώνες διατήρησης ούτε έχει εγκριθεί ο κατάλογος των τόπων κοινοτικής σημασίας. Εντούτοις, όσον αφορά τους προτεινόμενους τόπους κοινοτικής σημασίας, ιδίως όταν αυτοί στεγάζουν ενδιαιτήματα και είδη προτεραιότητας, τα κράτη μέλη έχουν ορισμένεςποχρεώσεις και οφείλουν να ενεργούν κατά τρόπο ώστε να μην διακυβεύονται οι στόχοι της οδηγίας. Ακόμη και ελλείψει κοινοτικού καταλόγου, συνιστάται στα κράτη μέλη τουλάχιστον να απέχουν από οιαδήποτε δραστηριότητα ενδέχεται να προκαλέσειποβάθμιση ενός προτεινόμενου τόπου.

Στον προτεινόμενο τόπο κοινοτικής σημασίας Basso Garda IT3210018 δενπάρχουν ενδιαιτήματα ή είδη προτεραιότητας. Ελλείψει τεκμηρίων καταγγελίας σχετικά με την εφαρμογή του κοινοτικού δικαίου, στη συγκεκριμένη περίπτωση δεν είναι δυνατόν επί του παρόντος να διαπιστωθεί παράβαση της οδηγίας 92/43/ΕΟΚ με βάση τις πληροφορίες που παρείχε το αξιότιμο Μέλος του Κοινοβουλίου.

Όσον αφορά τα οδικά έργα στα οποία αναφέρεται το αξιότιμο Μέλος του Κοινοβουλίου (δηλαδή, ο αυτοκινητόδρομος SS 450, από τη διασταύρωση με τονφιστάμενο αυτοκινητόδρομο SS 11 στο Cavalcaselle έως το ανατολικό τμήμα της παρακαμπτηρίου Peschiera del Garda, το τμήμα που συνδέει το χωριό Rovizza με το δυτικό τμήμα της ίδιας παρακαμπτηρίου, και η σύνδεση του Gardaland με τον αυτοκινητόδρομο A4 μέσω

μιας οδού ταχείας κυκλοφορίας τεσσάρων λωρίδων), τα έργα αυτά μπορεί να εμπίπτουν στις διατάξεις της κοινοτικής νομοθεσίας περί εκτίμησης των περιβαλλοντικών επιπτώσεων (ΕΠΕ) όπως αυτή ορίζεται στην οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/EOK για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(3).

Η Επιτροπή δεν γνωρίζει την κατάσταση που περιγράφει το αξιότιμο Μέλος του Κοινοβουλίου και, για τον λόγο αυτό, θα προβεί στις κατάλληλες ενέργειες ώστε να συγκεντρώσει λεπτομερείς πληροφορίες και να εξασφαλίσει την τήρηση του κοινοτικού δικαίου.

Η Επιτροπή θα ήθελε να τονίσει ότι τα κράτη μέληποχρεούνται να μεριμνούν ώστε οι στόχοι του κοινοτικού δικαίου ως προς την ΕΠΕ να μην παρακάμπτονται μέσω του κερματισμού των έργων. Πρέπει να συνεκτιμώνται οι σωρευτικές επιπτώσεις των έργων όταν τα έργα αυτά, λαμβανόμενα συνολικά, ενδέχεται να έχουν σημαντικές επιπτώσεις στο περιβάλλον.

(1) ΕΕ C 136 E της 8.5.2001, σελ. 68.

(2) ΕΕ L 206 της 22.7.1992.

(3) ΕΕ L 73 της 14.3.1997.